༄༅། །ཕྱག་རྡོར་གྱི་བསྟོད་པ་བཞུགས་སོ། །
༄༅། །དཔལ་ཕྱག་ན་རྡོ་རྗེ་ལ་ཕྱག་འཚལ་ཞིང་སྐྱབས་སུ་མཆིའོ། །ཉི་ཟླ་པད་མ་བརྩེགས་
པའི་གདན་སྟེང་ནས། །ལྷ་ཆེན་ཕོ་མོ་བསྐྱེལ་བའི་ཁྲི་སྟེང་ནས། །ཆོས་ཉིད་རྣམ་དག་ཕྱག་
ན་རྡོ་རྗེའི་སྐུ། །ཆོས་ཉིད་རྡོ་རྗེ་ཉིད་ལ་ཕྱག་འཚལ་བསྟོད། །རྡོ་རྗེ་ཧཱུཾ་ལས་བྱུང་བའི་ཁྲོ་རྒྱལ་
སྐུ། །སྐུ་ཆེ་ཡན་ལག་རགས་པས་གཟི་བརྗིད་ལྡན། །ཁམས་གསུམ་ཟིལ་གནོན་རྡོ་རྗེ་གཤོག་
པ་བརྐྱངས། །ཕྱག་ན་རྡོ་རྗེའི་སྐུ་ལ་ཕྱག་འཚལ་བསྟོད། །རྔམས་པའི་ང་རོ་འབྲུག་སྟོང་ལྡིར་
བའི་སྒྲ། །ཧཱུྃ་ཕཊ་སྒྲ་སྒྲོགས་སྔགས་ཀྱི་ཆར་འབེབས་ཤིང་། །རྐན་སྒྲ་སྒྲོགས་པས་མུ་སྟེགས་
སྒྲ་སྐད་འཇོམས། །ཕྱག་ན་རྡོ་རྗེའི་གསུང་ལ་ཕྱག་འཚལ་བསྟོད། །མི་རྟོག་ཡེ་ཤེས་འོད་གསལ་
ཏིང་འཛིན་ཐུགས། །མ་རིག་རྨོངས་པའི་མུན་སེལ་ཡེ་ཤེས་ཐུགས། །ཏིང་འཛིན་གཟུངས་
ཀྱི་གཏེར་མཆོག་ཡེ་ཤེས་ཐུགས། །ཕྱག་ན་རྡོ་རྗེའི་ཐུགས་ལ་ཕྱག་འཚལ་བསྟོད། །ཆོས་ཉིད་
མི་འགྱུར་སྐུ་མདོག་མཐིང་ནག་ འཚེར། །ཆོས་སྐུ་ཉག་གཅིག་རྗེ་བཙུན་ཞལ་གཅིག་པ། །
དུས་གསུམ་མཁྱེན་པའི་སྤྱན་གསུམ་རབ་ཏུ་ལྡན། །ཕྱག་ན་རྡོ་རྗེ་ཁྱེད་ལ་ཕྱག་འཚལ་བསྟོད། །
འཁོར་བའི་སྐྱོན་མེད་དབུ་སྐྲ་གྱེན་དུ་བརྫེས། །ཉོན་མོངས་མ་གོས་དབུ་སྐྲ་སིལ་མ་མཛད། །
ཐུགས་རྗེས་དོན་མཛད་དབུ་སྐྲ་རྩེ་མོ་གུག །ཕྱག་ན་རྡོ་རྗེ་ཁྱེད་ལ་ཕྱག་འཚལ་ལོ། །ཐུགས་
རྗེ་ཆེ་ལྡན་སྤྱན་རྩ་དམར་ལ་བསྒྲད། །ཐུགས་རྗེས་རབ་འཁྲོས་ཞལ་བསྒྲད་མཆེ་བ་གཙིགས། །
འཕྲིན་ལས་རྒྱས་བྱེད་ཨག་ཙོམ་མེ་ལྟར་འབར། །ཕྱག་ན་རྡོ་རྗེ་ཁྱེད་ལ་ཕྱག་འཚལ་ལོ། །
ཐབས་ཤེས་ཟུང་འབྲེལ་ཡེ་ཤེས་ཕྱག་གཉིས་ནི། །ཡེ་ཤེས་ལྔ་ལྡན་ཕྱག་གཡསརྡོ་རྗེ་བསྣམས། །
ཆོས་སྒྲ་སྒྲོགས་མཛད་ཕྱག་གཡོན་དྲིལ་བུ་བསྣམས། །ཕྱག་ན་རྡོ་རྗེ་ཁྱེད་ལ་ཕྱག་འཚལ་
251

ཇོ་ནང་དཔེ་ཚོགས།
སྤྱིའི་དེཔ་ཞེ་བཞི་པ།
བསྟོད། །རྫུ་འཕྲུལ་བཞི་ལྡན་ཞབས་གཉིས་བརྐྱང་བསྐུམ་མཛད། །འདོད་ཆགས་འཇོམས་
མཛད་དུས་མཚན་དམར་མོ་མནན། །ཞེ་སྡང་འཇོམས་མཛད་འཇིགས་བྱེད་ནག་པོ་བརྫིས། །
ཕྱག་ན་རྡོ་རྗེ་ཁྱེད་ལ་ཕྱག་འཚལ་བསྟོད།
།སྐུ་གསུམ་ཡོངས་རྫོགས་སེམས་དཔའ་གསུམ་
བརྩེགས་ཅན། །སྐུ་ལྔ་ཡོངས་རྫོགས་རིགས་ལྔའི་དབུ་རྒྱན་ཅན། །སྐུ་རྣམས་ཡོངས་རྫོ་གས་
ནམ་མཁའི་འཇའ་ལྟ་བུ། །ཕྱག་ན་རྡོ་རྗེ་ཁྱེད་ལ་ཕྱག་འཚལ་བསྟོད། །མ་རུངས་འདུལ་མཛད་
སྟག་ལྤགས་ཤམ་ཐབས་ཅན། །ཕོངས་པ་སེལ་བྱེད་རིན་ཆེན་རྒྱན་གྱིས་བརྒྱན། །གདུག་པ་
འདུལ་མཛད་སྦྲུལ་རིགས་དྲུག་གིས་བརྒྱན། །ཕྱག་ན་རྡོ་རྗེ་ཁྱེད་ལ་ཕྱག་འཚལ་བསྟོད། །
བར་ཆད་བཟློག་མཛད་རྡོ་རྗེ་གོ་ཁྲབ་ཅན། །བགེགས་དཔུང་བསྲེག་མཛད་ཡེ་ཤེས་མེ་དཔུང་
འབར། །སྡུག་བསྔལ་འཇོམས་མཛད་ཁྱུང་རིགས་ལྔ་ཡིས་བརྒྱན། །ཕྱག་ན་རྡོ་རྗེ་ཁྱེད་ལ་
ཕྱག་འཆལ་བསྟོད། །སྐུ་གསུང་ཐུགས་དང་ཡོན་ཏན་འཕྲིན་ལས་ཀྱིས། །བདག་ཅག་ལུས་
ངག་ཡིད་ལ་བྱིན་གྱིས་རློབས། །ཞེས་པ་ཤེས་རབ་རྒྱལ་མཚན་དཔལ་བཟང་པོས་བསྟོད་
པའོ།། །།ཤུ་བྷཾ། (མ་དཔེ་ནི་འཛམ་ཐང་པར་མ་ཁོ་ན་ཡིན།)
252

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
འཕགས་པ་འཇིག་རྟེན་དབང་ཕྱུག་གི་བསྟོད་པ།